U ljetnom kampu Zaklade Grammy uči se kako uspjeti u glazbenom businessu
Među predavačima su članovi sastava Jonas Brothers i Brian London koji svira klavijature u bandu koji prati Lady Gaga
Kristen Madsen: "Govori se o novim načinima, novim putovima za postizanje uspjeha u glazbenoj industriji. Danas postoji mnogo više mogućnosti za pronalaženje vlastitog puta k uspjehu." Na koji se način mladi izvođači mogu probiti na glazbenu scenu? Više od stotinu mladih glazbenika nedavno je sudjelovalo u ljetnom kampu gdje su imali priliku upoznati glazbene profesionalce, poput Nicka Jonasa iz sastava Jonas Brothers i od njih dobiti nekoliko korisnih savjeta. Kako izvješćuje Mike O'Sullivan, taj program u Los Angelesu vode ljudi koji stoje iza dodjele glazbenih nagrada Grammy, i dio je projekta 'Grammy u školama' za američke srednjoškolce. Nick Jonas rekao je mladim glazbenicima da je sanjao o tome da postane glazbenik otkako mu je bilo pet-šest godina. Prije nego što je, zajedno sa svojom braćom postao pop senzacija, nastupao je u jednom mjuziklu na Broadwayu. Tek mu je 18, a kao najmladji član sastava Jonas Brothers već sad je velika zvijezda, i tu je bio samo jedan od mladih glazbenih profesionalaca koji su govorili o svojim iskustvima u glazbenom biznisu. Za vrijeme jednotjednog kampa mladi glazbenici su imali priliku svirati, dok su drugi, zainteresirani za karijeru u glazbenoj produkciji, proveli su dane učeći o tehničkoj strani glazbenog biznisa. Ben LoPiccolo usavršava svoju vještinu u jednoj drugoj strani glazbene industrije, kao novinar koji izvještava o glazbenoj sceni. "Zaista uživam u pisanju o glazbi koja mi se svidja; time dajem priliku i drugima da je upoznaju i u njoj uživaju" - kaže Ben. Ovi tinejdžeri se nadaju postati dio industrije koja se rapidno mijenja, u velikoj mjeri zbog socijalnog umrežavanja i internetskih stranica kao sto su Facebook i Twitter, tvrdi Kristen Madsen iz Zaklade Grammy: "Rekla bih da je to najvažnija tema, izvođači i drugi profesionalci su govorili o novim načinima, novim putovima za postizanje uspjeha u glazbenoj industriji. Danas postoji mnogo više mogućnosti za pronalaženje vlastitog puta k uspjehu." 13-godišnji Greyson Chance je za to odličan primjer. Uskoro će izdati prvi album. Polaznicima kampa pričao je o svojoj karijeri koja je počela kad je postavio svoj video na web stranici YouTube. Nick Jonas kaže da su on i njegova dva brata prvo uspostavili kontakt s svojim poklonicima putem internetskih stranica poput Myspace, te još uvijek koriste slične medije. "Društveni su mediji za moju braću i mene bili nevjerojatno važni, i na početku naše karijere a i danas." Elise Go, koja se nada postati skladatelj, kaže da je glazba takodjer postala više internacionalna: "To mi je jako drago jer me zanima glazbu azijskog žanra uopće, kao što je korejska i kineska pop glazba koje ima američke utjecaje. To mi se jako svidjelo, pop pjesme slične onima koje možete ćuti na američkim radio stanicama, ali na drugom jeziku." Brian London, koji svira klavijature u bandu koji prati Lady Gaga, rekao je sudionicima kampa da uspjeh nije samo stvar talenta već je potrebno i puno upornosti i rada. No, svi se slažu da je za uspjeh u ovom uzbudljivom i promjenljivom biznisu možda najvažnije - voljeti glazbu.